URZEALA TRONURILOR
Seria V Episodul 6
- Ce fac cu leşurile ? - Întoarce-te la treabă.
Nu ! Sunt aici de câteva săptămâni.
Nu mai spăl niciun leş până nu-mi spui de ce fac asta.
- O să afli de ce. - Când ?
La momentul potrivit, nu înainte. Întoarce-te la treabă.
- Când o să apuc să joc jocul ? - Jocul ?
Jocul. Jocul Chipurilor.
- Ai încercat deja. Ai dat greş. - Nici măcar nu ştiam că joc.
- Cine eşti ? - Nimeni.
- Întoarce-te la treabă. - Tu cine eşti ?
Ce cauţi aici ? Cum ai ajuns aici ?
Sunt din Westeros, ca şi tine. Fiica unui lord, ca şi tine.
Numai că eu am fost singurul copil. Moştenitoarea averii lui.
Mama a murit. Tata s-a recăsătorit şi noua lui soţie a născut o fată.
Mama mea vitregă n-a vrut ca nepreţuita ei fiică să aibă vreo rivală,
aşa că a încercat să mă otrăvească. Am aflat din timp.
Am cerut ajutorul Oamenilor-fără-Chip.
Aşa a ajuns din nou văduv tatăl meu. De atunci îi slujesc.
Ţi-am spus adevărul sau o minciună ?
- Ce ? - Ai crezut tot ce ţi-am spus ?
Întoarce-te la treabă.
Cine eşti ?
Arya.
- Şi de unde vii ? - Din Westeros.
Winterfell e casa mea. Sunt fata cea mică a unui mare lord, Eddard Stark.
A murit într-o bătălie.
O minciună.
După ce a fost executat, am fugit din capitală.
Am fost nevoită să ucid un grăjdar. I-am împlântat sabia în spate.
- O minciună. - L-am înjunghiat în burtă.
Am încercat să-mi găsesc mama şi fratele, dar n-am reuşit.
Au fost omorâţi de Walder Frey.
M-a răpit un proscris, un bărbat pe nume Polliver.
Un bărbat poreclit Câinele. Sandor Clegane.
A încercat să mă vândă, dar a fost rănit într-o luptă.
M-a implorat să-l ucid, dar l-am lăsat să moară în munţi.
Am vrut să sufere. Îl uram.
Îl uram.
Asta nu e o minciună !
Fata mă minte pe mine, pe Zeul-cu-Multe-Chipuri şi se minte pe sine.
- Chiar îşi doreşte ea să fie nimeni ? - Da.
Nu mai joc jocul ăsta prostesc !
Jocul nu încetează niciodată.
Unde sunt satele alea pe care trebuia să le găsim ?
- Nu putem trăi cu fructe şi rădăcini. - Eu pot.
- Nu ţi-e foame ? - Fireşte că mi-e foame.
Eşti un tovarăş de drum groaznic. Cel mai posac om pe care îl ştiu.
Nu sunt tovarăşul tău de drum.
- Călătorim împreună, aşadar... - Nu-ţi tace gura niciodată ?
Am navigat din Debarcaderul Regelui până în Pentos într-o ladă, fără să suflu o vorbă.
De ce ?
Nu ţi s-a năzărit să întrebi decât acum ?
Nu te-ai întrebat ce caută Tyrion Lannister într-un bordel din Volantis ?
Sunt sigur c-ai vizitat multe bordeluri din multe oraşe.
Mi-am ucis tatăl.
A vrut să mă execute pentru o crimă pe care n-am comis-o.
Şi se culca cu femeia pe care am iubit-o.
Oricât de greu ai duce-o, Mormont, măcar tatăl tău a fost un om bun.
- Ce ştii tu despre tatăl meu ? - L-am cunoscut. Am vizitat Zidul.
Când l-am întrebat despre oamenii lui, ştia povestea fiecăruia.
Chiar îi păsa de oamenii lui.
Cum spun cei din Rond ? "Altul ca el nu vom mai vedea nicicând."
Nu ştiai.
Îmi pare rău. Sincer.
Cum ?
- Ştiu doar ce-am auzit. - Cum ?
Conducea o expediţie dincolo de Zid. A avut loc o răscoală.
A fost ucis de propriii oameni.
Ar trebui s-o luăm din loc.
- Valar Morghulis. - Valar Dohaeris.
N-am unde altundeva să mă duc. Am dus-o la toţi vracii din Braavos.
Am rămas fără nicio para.
Suferă în fiecare zi, de când s-a născut. Vreau doar să-i pun capăt.
- Doare. - Ştiu.
Nu-ţi fie teamă. Odată, am fost şi eu ca tine.
Eram bolnavă. Eram pe moarte.
Dar tata nu s-a lăsat păgubaş.
Mă iubea ca pe ochii din cap, întocmai cum te iubeşte şi tatăl tău.
Aşa că m-a adus aici. Tatăl meu s-a rugat la Zeul-cu-Multe-Chipuri.
Şi am băut apă din fântâna lui. M-a tămăduit.
Acum mi-am pus viaţa în slujba lui.
Nu vrei să te mai doară ?
Bea.
E pregătită fata ? Să renunţe la urechi, la nas, la limbă ?
La nădejdi şi visuri, la iubiri şi vrăjmăşii ?
La tot ceea ce o face pe fată să fie ea însăşi ? Pe vecie ?
Nu. Fata nu e gata să devină nimeni.
Dar e gata să devină altcineva.
De ce Daenerys ? De ce e vrednică de toate astea ?
Casa Mormont a luptat împotriva Casei Targaryen în Rebeliunea lui Robert.
- Crezi în ceva ? - Cred în multe.
În ceva mai presus de noi. În zei, soartă...
Crezi că există un plan pentru lumea asta ?
- Nu. - Nici eu nu credeam.
Eram un cinic, ca şi tine.
Apoi am văzut o fătucă intrând în flăcări cu trei ouă de piatră.
După ce s-a stins focul, credeam că o să-i găsesc oasele înnegrite.
Însă am văzut-o pe Daenerys, vie şi nevătămată, cu puii ei de dragon.
Ai auzit vreodată pui de dragon cântând ?
Nu.
E greu să rămâi cinic după aşa ceva.
- Nu înseamnă că va fi o regină bună. - Nu.
Targaryenii sunt nebuni, se ştie. Dacă ea va cuceri lumea, ce urmează ?
- O mie de ani de pace şi belşug ? - Mai întâi, trebuie să cucerim lumea.
Împreună ? Bine, să zicem că ţi se adeveresc visurile.
O copleşeşte bucuria când îi aduci acest vrăjmaş pitic.
Îmi taie căpăţâna şi te repune în drepturi.
Îi comanzi oştirea, treci marea spre Westeros, îţi învingi duşmanii
şi o vezi urcând pe Tronul de Fier. Ura ! Trăiască regina !
- Apoi ce urmează ? - Apoi domneşte.
Deci o femeie care n-a trăit o zi în Westeros
ajunge să domnească în Westeros ? Asta e dreptate ?
- E moştenitoarea de drept a tronului. - De ce ?
Fiindcă tatăl ei, care ardea oameni de vii ca să se amuze, a fost rege ?
- E o corabie de negustori de sclavi. - De ce au ancorat ?
- Probabil au venit pe ţărm ca să caute... - Apă.
Nu te laşi cu una, cu două, nu-i aşa ?
- Minele de sare ? - Da. Ori asta, ori la galere.
- Pare îndeajuns de puternic. - Cu piticul ce facem ?
- Nu face doi bani. Tăiaţi-i gâtul. - Staţi, staţi ! Hai să discutăm.
Apoi taie-i mădularul. O să-l vindem pe bani frumoşi.
- Mădularul de pitic are puteri magice. - Staţi !
Nu poţi să-i dai negustorului un mădular şi să aştepţi bani.
Trebuie să fie sigur c-a fost al unui pitic.
Şi de unde să ştie, dacă nu vede piticul ?
- Va fi un mădular mic, ca de pitic. - Mai încearcă.
Piticul rămâne în viaţă până găsim un negustor de mădulare.
Regina Daenerys a interzis sclavia.
Mergem spre Volantis, nu spre Golful Sclavilor.
De altfel, a redeschis arenele de luptă.
N-am auzit vreodată să lupte oameni liberi în arenă.
Arenele de luptă din Meereen ? Ai noroc. O să te îmbogăţeşti.
Îl ai în faţă pe unul dintre marii războinici din Cele Şapte Regate.
- El. - El ? Are 60 de ani !
Sigur, e cam ofilit, a stat prea mult la soare. Cu toţii vedem asta.
Dar a luptat într-o sută de bătălii. S-au scris cântece despre el.
E adevărat ?
A câştigat înfruntarea din Lannisport. L-a doborât pe însuşi Ser Jaime Lannister.
- Regicidul ! - Vorbeşti despre turniruri.
Un joc pentru flăcăi înzorzonaţi.
Oamenii care luptă în arenele din Meereen îl vor mânca de viu.
Am ucis un călăreţ de sânge Dothraki în luptă dreaptă.
- Minţi. - Nu e minciună. Îl chema Qotho.
Era călăreţ de sânge pentru Khal Drogo.
Du-mă în Golful Sclavilor, dă-mi o sabie şi-am să-ţi arăt ce pot.
Pentru pruncii mei ! Un ban !
- Lord Baelish ! - Da ?
- Lancel Lannister ! - Fratele Lancel.
- Renunţăm la numele de familie. - În cazul tău, un nume ilustru.
Oraşul s-a schimbat de când ai fost aici ultima oară.
Am inundat şanţurile cu vin,
am zdrobit falşii idoli şi am izgonit păgânii.
Foarte bine.
Am treburi urgente cu Regina Mamă.
Să trimit vorbă că întârzii ?
Ai grijă, lord Baelish.
Codoşii nu mai sunt priviţi cu ochi buni în noul Debarcader al Regelui.
Amândoi vindem fantezii, frate Lancel. Numai că ale mele sunt distractive.
Crezi că e înţelept să-l întemniţezi pe moştenitorul din Highgarden ?
Credinţa l-a întemniţat pe moştenitorul din Highgarden.
- Credinţa a primit arme din porunca ta. - Din porunca regelui.
Depravarea lui Ser Loras e vina regelui ?
Casa Tyrell nu va răbda această insultă.
Casa Tyrell nu va răbda ? Eu sunt cea insultată, lord Baelish.
Ser Loras mi-era făgăduit mie, însă a preferat compania băieţilor.
Curios lucru e alegerea unui tovarăş de viaţă...
Din cale-afară de curios.
Lysa Arryn, de pildă... O femeie respingătoare.
Iartă-mă. Ştiu că încă o jeleşti.
Lysa a fost o femeie de treabă. O femeie bună la suflet.
N-a fost nici una, nici alta. O ştim amândoi. Totuşi, mi-e milă de fiul ei.
Ce noroc pe tânărul lord din Vale că are un nou tată care să-l sfătuiască !
Ştiu cât de greu e să-ţi pierzi ambii părinţi la o vârstă fragedă.
Dacă va fi război în Westeros, vor lupta cavalerii din Vale pentru regele lor ?
Tânărul lord Robin îmi ascultă sfaturile.
L-am sfătuit mereu să fie un supus loial.
Bine.
- Dacă nu mai e nimic altceva... - Mai e ceva, Înălţimea Ta.
Ceva atât de presant, încât n-am putut încredinţa mesajul unui corb.
M-ai însărcinat s-o găsesc pe Arya Stark. Spre ruşinea mea, n-am găsit-o.
Dar am găsit-o pe Sansa Stark.
Vie şi nevătămată, şi din nou acasă, la Winterfell.
- Nu e cu putinţă. - Iscoadele mele sunt bine plasate.
Îmi spun că Roose Bolton vrea s-o mărite cu fiul lui, Ramsay,
un bastard legitimat recent de regele Tommen.
Roose Bolton e Apărător al Nordului prin bunăvoinţa tatălui meu.
Într-adevăr, răsplata după ce şi-a înjunghiat în inimă regele.
Am fost nesăbuiţi să ne încredem într-un trădător.
Fiul însurat cu ultima din Casa Stark îi aduce mai multă legitimitate în Nord
decât o alianţă cu o Casă dispreţuită din Sud.
Am să-i jupoi pe el şi pe bastard ca pe amărâtul ăla de pe blazonul lor.
- V-aş sfătui să aveţi răbdare. - Răbdare ?
Sansa a ajutat la uciderea fiului meu. Roose Bolton e un trădător.
Şi Stannis Baratheon e un trădător şi va ataca Winterfellul.
Lasă-i pe Stannis şi pe Roose, duşmanii tronului, să se omoare între ei.
După ce termină, ia Winterfellul de la tâlharul care supravieţuieşte.
Winterfell e la o mie de mile de aici. Vremea a început deja să se strice.
De-asta trebuie să loveşti grabnic, cât îşi linge rănile învingătorul.
Sigur unchiul tău Kevan ar putea strânge o oştire.
Unchiul meu Kevan are curajul unui şoarece.
Atunci, Ser Jaime.
Jaime e plecat într-o misiune diplomatică foarte delicată.
- N-am idee când se întoarce. - Aş putea ajuta eu.
Cavalerii din Vale sunt printre cei mai buni războinici din Westeros,
antrenaţi să lupte printre gheţuri şi nămeţi.
Iartă-mă, lord Baelish, ai faimă de cămătar şi codoş, nu de oştean.
N-ai risca picior de oştean Lannister şi niciun ban din vistieria regelui.
Ce-ai de pierdut ? Un codoş ?
- Şi dacă reuşeşti ? - Numeşte-mă Apărător al Nordului.
Vorbesc diseară cu regele să emită un decret regal.
Nu voi avea odihnă până ce leul nu va flutura deasupra Winterfellului.
Voi şti că eşti om de cuvânt când voi vedea căpăţâna Sansei pe un par.
După cum am spus, trăiesc pentru a sluji.
Îl întreb mâine.
- Şi dacă refuză ? - N-o să refuze.
Am aşteptat destul. Vreau să fii soţia mea. Acum.
Ce este ?
Vrei să te însori cu mine fiindcă aşa au hotărât familiile noastre sau...
- Nu putem. Nu încă. - De ce nu ?
Ştii de ce nu. O să ne vadă cineva.
O să fii soţia mea. Eu voi fi soţul tău.
Avem voie să ne plimbăm împreună prin grădini.
Cu câte fete te-ai plimbat prin grădinile astea ?
Îmi place cum te uiţi pieziş când eşti geloasă.
Nu mă uit pieziş şi n-ai răspuns la întrebare.
Sunt un cuplu minunat. O Lannister şi un Martell.
N-au idee cât e de primejdios. Trebuie să-i apărăm.
Da, prinţul meu.
De mult n-ai mai fost nevoit să foloseşti halebarda aia a ta.
- Sper că-ţi aminteşti cum se face. - Îmi amintesc.
Soţia dornisheanului era frumoasă foc
Şi săruta ca primăvara.
Sabia dornisheanului, forjată din negru oţel,
Năprasnic duşmanu-l tăia.
Soţia dornisheanului cânta când se îmbăia,
Cu glasu-i dulce inimi topea.
- Gata, ajunge ! - Urmează partea cea mai interesantă.
Vrem să trecem neobservaţi. Nu vrem să-ţi audă dornishenii accentul.
- Finalul cântecului face toţi banii. - Mai poate aştepta. Acolo.
Acolo sunt Grădinile de Apă.
Şi, după ce o luăm pe prinţesă, ce urmează ?
- Îmi place să improvizez. - Asta explică mâna de aur.
Neplecat. Neînfrânt. Nesfărâmat.
- Pentru Oberyn. - Pentru Oberyn.
Se simte ca acasă.
Myrcella.
Unchiul Jaime ? Nu pricep. Ce cauţi aici ?
- Hai să vorbim între patru ochi. - Eu sunt Trystane Martell.
- Trystane e logodnicul meu. - Excelent. Mă bucur să te cunosc.
Nu te aşteptam, lord Jaime.
Ce-ar fi să-i laşi puţin singuri, fiule ?
Nu face vreo prostie.
- Asta a fost o prostie. - Trebuie să mergem, Myrcella, acum.
- L-ai rănit ! - N-are nimic. Dar noi trebuie...
Fir-ar să fie de treabă !
Pune mâna pe ea !
- Tu vii cu mine. - Nu vreau.
Nu era o rugăminte, prinţesă.
Aruncaţi armele !
Sunt Obara Sand. Fiica lui Oberyn Martell.
Eu lupt pentru Dorne. Tu pentru cine lupţi ?
Aruncaţi armele !
Când erai întreg, ar fi fost o luptă pe cinste.
Lupţi destul de bine pentru o fetiţă.
Opriţi-vă !
Simţi mirosul de rahat de la 8 km. De ce ne-am oprit ? Daţi-i drumul.
Zvonuri şi bârfe, asta-i tot ce au. E un teatru ieftin, atât.
Dacă ar întemniţa toţi pederaştii din Debarcaderul Regelui,
în temniţe n-ar mai fi loc pentru alţii.
Toată lumea ştia despre el şi Renly.
Renly Baratheon s-a culcat cu jumătate din grăjdarii din Cele Şapte Regate.
- Ştiau toţi, nu i-a păsat nimănui. - Dar era fratele regelui.
Şi Loras e fratele reginei. Nu, nu, nu ! E intolerabil.
- Cersei a pus la cale asta. - Da, fireşte că ea.
Vrea să ne terfelească numele, să ne pună cu botul pe labe.
Odihneşte-te puţin. Arăţi groaznic. Mă ocup eu de Cersei Lannister.
- Înălţimea Ta, am bătut cale lungă. - Trebuie să fii ruptă de oboseală.
Lasă pana, dragă. Ştim amândouă că nu scrii nimic.
Da... Faimoasa gură spurcată a Reginei Spinilor.
Şi faimoasa spurcată, regina Cersei.
Ce-ai spus ?
Ştiu că tu ai pus la cale întemniţarea asta absurdă a nepotului meu.
Dacă-ţi ceri scuze pentru remarcă...
O să-ţi primeşti scuzele când îl primesc pe Loras.
Şi eu am fost uluită când Credinţa l-a întemniţat pe Ser Loras.
Nu-i am la inimă pe aceşti fanatici, dar ce poate face o Regină Mamă ?
Oare nu mai are nevoie coroana de oştenii, aurul şi grânele noastre ?
Te încredinţez, alianţa noastră cu Casa Tyrell rămâne...
Crezi că alianţa rămâne în picioare după ce ne-ai întemniţat viitorul ?
După cum am spus, eu n-am întemniţat pe nimeni.
- Cât despre ameninţările voalate... - Unde vezi voalul ?
Alianţa Lannister-Tyrell a adus pacea într-un regat sfâşiat de război.
Chiar vrei să vezi Cele Şapte Regate cuprinse din nou de război ?
Nu am avut încredere în tatăl tău. Nu mi-a plăcut în mod deosebit.
Dar l-am respectat. Nu a fost un neghiob.
A înţeles că uneori trebuie să conlucrăm cu rivalii,
în loc să-i distrugem.
Casa Lannister n-are rival.
Înaltul Septon a cerut o anchetă, nu o judecată.
O mică audiere pentru a stabili dacă acuzele contra lui Loras au temei,
iar eu sunt sigură că nu.
Loras va fi eliberat, fericita noastră alianţă va dăinui
şi vom uita că această nefericită conversaţie a avut loc.
Ziua bună, lady Olenna !
Cunoşti zvonurile privitoare la tine şi la Renly ?
Nu dau atenţie zvonurilor.
Se spune că moartea lui te-a adus în pragul deznădejdii.
Martorii susţin că ai refuzat să pleci de la căpătâiul lui
chiar şi când se apropia oştirea lui Stannis.
- Era prietenul meu. Era regele meu. - N-a fost Joffrey regele tău ?
El a fost uns rege de către Cei Şapte, nu Renly.
N-am făcut bine că l-am susţinut pe Renly, ştiu asta.
Dar Joffrey m-a iertat.
Am luptat pentru el în Bătălia de la Apa Neagră.
- Purtând armura lui Renly. - Ce însemnătate are ?
Tăgăduieşti toate acuzele împotriva ta ?
- Depravare. Pederastie. Blasfemie. - Fireşte că le tăgăduiesc.
- Nu te-ai culcat cu Renly Baratheon ? - Niciodată.
- Nici cu vreun alt bărbat ? - Niciodată.
Asta e tot, Ser Loras.
Cred că ajunge.
Credinţa o cheamă pe regina Margaery să depună mărturie.
- Mă chemi pe mine ? - Da, avem câteva întrebări.
- Eu sunt regina. - Aşa este.
Şi, după legea Celor Şapte,
nici regii, nici reginele nu se pot sustrage unei anchete sfinte.
Cum răspunzi acestor acuze împotriva fratelui tău ?
Sunt minciuni.
- Toate ? - Toate.
Regină Margaery, în faţa zeilor,
juri că fratele tău e nevinovat de acuzele care i se aduc,
după ştiinţa ta ?
Da, jur.
Mulţumesc, Înălţimea Ta.
- Îl cunoşti pe acest bărbat ? - Da, foarte bine.
E Ser Loras Tyrell, moştenitorul Highgardenului.
- Cum v-aţi cunoscut ? - I-am fost scutier. M-a plăcut.
M-a chemat în camera lui din prima zi.
- Şi ce s-a întâmplat în camera lui ? - Am avut relaţii trupeşti.
- Te-ai culcat cu el ? - În noaptea aceea şi în multe altele.
Mincinosule ! E un mincinos !
Mai e cineva care să-ţi susţină mărturia ?
Da, regina Margaery.
A intrat peste noi, nu demult. N-a părut surprinsă.
Această mărturie e o ofensă adusă unei mari Case.
De ce să-i dea Credinţa sau oricine altcineva crezare unui scutier,
şi nu moştenitorului din Highgarden ?
Are un semn din naştere, Înălţimea Ta. Sus pe coapsă.
De culoarea vinului şi de forma regatului Dorne.
Mincinosule !
Ce faceţi ? Lăsaţi-ne să trecem.
Credinţa constată că sunt dovezi pentru a-i aduce în faţa judecăţii
pe Ser Loras şi pe regina Margaery.
Poftim ?
Mărturia mincinoasă în faţa zeilor e un păcat grav, doamna mea.
- Luaţi-o. - Nu !
Tommen. Tommen !
Nu puteţi face asta. Sunt regina. Tommen ! Tommen !
Sunt regina voastră. Cum îndrăzniţi ?
Tommen !
Ce vrei ?
Lordul Ramsay m-a trimis să-ţi pregătesc baia, doamna mea.
Vrei să fii curată şi proaspătă pentru noul tău soţ, nu ?
Ce frumoasă eşti ! Dar trebuie să-l faci fericit.
Ramsay se plictiseşte uşor. Nu vrei să ajungi ca...
- Ca celelalte. - Care celelalte ?
N-ar trebui să bârfesc. E bine că se vede din nou roşul.
- Nu mai are rost să-l ascunzi. - Care celelalte ?
Să vedem. A fost Kyra, fata fierarului.
Era înaltă ca tine, cu o siluetă încântătoare.
Dar vorbea fără oprire şi Ramsay s-a plictisit de asta.
Apoi a fost Violet. Avea un păr bălai minunat.
Dar a rămas însărcinată. Iar asta a fost plicticos.
Apoi, Tansy. Ce fată drăguţă !
Fireşte, fetele drăguţe devin plicticoase după o vreme, nu-i aşa ?
- Ramsay m-a lăsat să vin la vânătoarea aia. - Vânătoare ?
Ai văzut vreodată un leş sfâşiat de câini ? Nu e prea drăguţ.
Dar azi e ziua nunţii tale. De ce vorbesc despre astfel de lucruri ?
- Cum spuneai că te cheamă ? - Myranda.
Şi de cât timp îl iubeşti, Myranda ?
Ţi-ai închipuit că va rămâne mereu cu tine, nu-i aşa ?
Apoi am venit eu şi am stricat totul.
Sunt Sansa Stark de Winterfell.
Asta e casa mea şi nu mă poţi speria.
- Ai terminat cu baia, stăpână ? - Du-te ! Pot să termin singură.
Da ?
Am venit să te însoţesc în pădurea zeilor, doamna mea.
Rogu-te, doamna mea, îmi dai braţul ?
Nu.
Lordul Ramsay a spus să te ţin de braţ.
Refuz să te ating.
Te rog ! O să mă pedepsească.
Crezi că-mi pasă de ce-ţi face ?
Cine vine în această noapte dinaintea vechilor zei ?
Sansa din Casa Stark vine aici să se căsătorească.
Femeie în toată firea, vlăstar legitim şi nobil.
Vine să implore binecuvântările zeilor. Cine vine să-i ceară mâna ?
Ramsay din Casa Bolton. Moştenitorul Fortăreţei Groazei şi al Winterfellului.
Cine o dă de soţie ?
Theon din Casa Greyjoy, care a fost...
Care a fost pupilul tatălui ei.
Lady Sansa, îl iei de soţ pe acest bărbat ?
Îl iau de soţ pe acest bărbat.
Eşti mulţumită, doamna mea ?
Bine. Vreau să fii fericită.
Tata spune că eşti încă virgină.
- Da. - De ce ?
De ce eşti încă virgină ?
- Ţi-e frică de pitici ? - Lordul Tyrion a fost bun cu mine.
Nu m-a atins niciodată.
- Nu mă minţi ? - Nu, lordul meu.
Să-ţi minţi soţul în noaptea nunţii
ar fi un început rău pentru o căsnicie.
Acum suntem soţ şi soţie. Ar trebui să fim sinceri unul cu celălalt.
- Nu crezi ? - Ba da.
Bine. Dezbracă-te.
Nu, nu... Rămâi aici, Duhoare.
Priveşte.
Trebuie să-ţi repet ? Urăsc să repet.
Duhoare... Ţi-am spus să priveşti.
O ştii pe Sansa de când era o fetiţă.
Acum uită-te cum devine femeie.
SUBTITRARE RETAIL
Ocerizare FLAWLESS_OCR
Subtitrare downloadata de pe www.RegieLive.ro Portalul Studentesc Nr. 1 in Romania